Un especial Jaume I visita Burjassot en vespres del 9 d’Octubre
2025-07-24

Divendres 6 d’octubre, a les 17.30 hores, la Plaça de l’Ajuntament de Burjassot rebrà una visita molt especial. Dins de les activitats d’Animació Lectora de les Biblioteques Municipals, arriba una nova edició del Biblioparc, en forma de contacontes amb una especial història de Jaume I.

En vespres de la celebració del dia de les valencianes i els valencians, la companyia Amimic Teatre, amb Milagros Fernández Ruano, porta a Burjassot el seu espectacle, en valencià, El conte de Jaume I.

Important figura en la història de València, en el contacontes es presentarà a un jove Jaume que ha d’arribar a ser un bon rei i conquistar les terres valencianes. La seua última prova serà lluitar contra el gran drac. Una història explicada per la seua estimada Violante d’Hongria amb titelles, actors i actrius.

Amb aquesta activitat, les Biblioteques Municipals donen l’oportunitat de conéixer la història de València d’una manera divertida i molt participativa i, a més, recorden que també es podran fer préstecs i devolucions abans i després de l’espectacle.